Sæll vertu kæri Ögmundur . Eins miklir skoðanabræður og við erum , báðir hálf undarleg stök í mengi VG , þjóðkirkjusinnarðir og hálf anarkískir á köflum , bið ég þig nú um að segja mér hvort að satt sé að málið strandi á þér . Víkurskarðið hefur verið ófært síðustu 4 helgar , þetta er mér mikið hjartans mál , sérstaklega þar sem að akkúrat í þessum skrifuðu orðum er ólétt kærasta mín veðurtept vegna ófæðrar í Fnjóskadal . Gangi þér vel í prófkjörinu félagi Ögmundur , ég krefst svara . Í kærleika , Þingeyingur Svarið er afdráttarlaust neitandi . Þetta hefur snúist um að bera sig rétt að , bæði af hálfu Innanríkisráðuneytis og Fjálrmálaráðuneytis við frágang samninga . Mundu að við erum að tala um gríðarlegar fjárhæðir sem reiddar verða fram á ábyrgð skattborgara því fyrstu árin verður framkvæmdin algerlega fjármögnuð með lánsfjármagni ríkissjóðs . Síðan er hitt - með fullri virðingu fyrir áhugafólki um Vaðlaheiðargöng sem ég studdi ekki að yrðu tekin út úr forgangsröðun samgönguáætlunar eins og gert var - að þá er náttúrlega víðar á landinu ófært en á Víkurskarð þessa daganai ! En það var samþykkt Alþingis að taka Vaðlaheiðargöng fram fyrir ýmsar aðrar samgöngubætur og þótt ég styddi ekki þá ákvörðun þá virði ég hana að sjálfsögðu og stend alls ekki í vegi fyrir framgangi málsins . Þú getur fullyrt það með góðri samvisku við þá sem öðru halda fram . Með kveðju , Ögmundur